রবিবার আর্সেনালের বিরুদ্ধে ম্যাচ চলাকালীন মাঠের ধারে তাঁর পড়ে যাওয়া নিয়ে সোশ্যাল নেটওয়ার্কিং ওয়েবসাইটে ঝড় বয়ে গিয়েছে! শিরোনাম হয়েছে, ‘লুইস ফান ফেল!’ একটি ওয়েবসাইটে দেখানো হয়েছে তিনি ম্যাঞ্চেস্টারের প্রাণকেন্দ্র সিটি সেন্টারে ভূপতিত! আর একটি ওয়েবসাইটে দেখানো হয়েছে, তিনি একটি ক্যারাটে চ্যাম্পিয়নশিপেও প্রতিদ্বন্দ্বীর সামনে একইভাবে পড়ে আছেন! অন্য একটি ওয়েবসাইটে দেখানো হয়েছে, তিনি মাটিতে পড়ে গিয়ে দেখছেন ম্যাঞ্চেস্টার ইউনাইটেডে তাঁর সম্ভাব্য উত্তরসূরী জোসে মোরিনহো তাঁর দিকে তাকিয়ে আছেন!